Kotzebue

Kotzebue (vene keeles Коцебу) on Altmarkist Kossebaust pärit literaadi- ja aadlisuguvõsa. Tänapäeval elavad suguvõsaliikmed Saksamaal, Šveitsis, Taanis ja USA-s.

Kotzebued rüütelkonna matriklis
Suguvõsa immatrikuleeriti Eestimaal viiel korral. 13. veebruaril (vkj) 1839 võeti matriklisse ümbermaailmasõitja Otto von Kotzebue (1787−1846). 1848. aasta 19. jaanuaril (vkj) võeti sinna tema noorem vend kindralmajor Georg von Kotzebue (1810−1875), 24. novembril (vkj) kindraladjutant Paul Demetrius von Kotzebue (1801−1884). Kindralmajor August Julius von Kotzebue (1799−1876) immatrikuleeriti 23. veebruaril (vkj) 1863. Viimasena võeti matriklisse salanõunik Ernst Paul von Kotzebue (1838−1914) ja endine saadik Wilhelm von Kotzebue (1813−1887), kes mõlemad immatrikuleeriti 1881. aasta 15. jaanuaril (vkj). Pärast rüütelkonna kui avalik-õigusliku korporatsiooni kaotamist võeti 1951. aastal Eestimaa rüütelkonda arhitekt Friedrich von Kotzebue (1901−1990). Tema isa Wilhelm Johannes Adolph von Kotzebue (1864−1952) immatrikuleeriti 17. jaanuaril 1906 Baieri kuningriigi matriklisse. Lisaks sellele võeti suguvõsa Peterburi kubermangu aadlisuguvõsaraamatusse.

Suguvõsa liikmeid

Arnd Cassebu (Kotzebuw) (suri pärast 1454), Neustadti raehärra
Werner Cossebu (suri pärast 1454), Neustadti raehärra
Johann Kotzebue (1591−1629), teoloogialitsentsiaat, Quedlinburgi kooli rektor, Magdeburgi Püha Jakobi pastor
Johann Kotzebue (1616−1677), Loccumi kloostri abt
Johann Wilhelm Kotzebue (1664−1726), kloostrinõunik, Bursfelde abt
Christian Burchard Kotzebue (1677−1733), konsistooriuminõunik, Ronnebergi superintendent
Christoph Carl Kotzebue (1742−1818), Nienburgi bürgermeister
August Friedrich Ferdinand von Kotzebue (1761–1819), riiginõunik, teatridirektor, Tallinna kubermangumagistraadi president, mõisavaldaja, kuulus näitekirjanik
Otto von Kotzebue (1787–1846), 1. järgu kapten, ümbermaailmareisija, mõisaomanik
Moritz von Kotzebue (1789−1861), kindralleitnant, brigaadikomandör, Ivangorodi komandant, senaator
Christian August Meinhard Kotzebue (1795−1880), Hannoveri kindralmajor
David Friedrich Kotzebue (1796−1873), Nienburgi bürgermeister
August Julius von Kotzebue (1799–1876), kindralmajor, Riia platz-major
Karl Ferdinand Konstantin Woldemar von Kotzebue (1805−1896), tõeline riiginõunik, Venemaa peakonsul Bukarestis
Friedrich Wilhelm von Kotzebue (1808−1880), tõeline riiginõunik, Kaspia riigimõisate direktor, Kaukaasia postidirektor
Georg von Kotzebue (1810–1875), kindralmajor
Wilhelm von Kotzebue (1813−1887), salanõunik, diplomaat, Venemaa saadik Saksimaal ja Šveitsis
Alexander Friedrich Wilhelm Franz von Kotzebue (1815–1889), kaardiväepraporštšik, maalikunstnik, Peterburi Kunstide Akadeemia liige ja professor
Krahv Paul Demetrius von Kotzebue (1801−1884), jalaväekindral, Novorossiiski ja Bessaraabia ning Varssavi kindralkuberner, Odessa ja Varssavi sõjaväeringkonna vägede ülemjuhataja, Riiginõukogu liige, mõisaomanik
Peter August Moritz von Kotzebue (1827−1911), kontradmiral, mereväeekipaaži komandör
Ernst Paul von Kotzebue (1838−1914), salanõunik, kammerhärra, Venemaa saadik Badenis, Württembergis ja USA-s, mõisaomanik
Otto Rudolf Paul von Kotzebue (1845−1896), kindralmajor, polgu- ja brigaadikomandör
Reinhold Otto Peter August (Otti) von Kotzebue (1860−1936), kindralmajor, tallmeister
Paul von Kotzebue  (1865−1947), kindralleitnant, polgu-, brigaadi-, diviisi- ja armeekorpuse komandör
Aleksandr Pavlovitš Kotzebue (1876−1945), polkovnik, suurvürst Nikolai Nikolajevitši adjutant, polgukomandör
Rurik de Kotzebue (1903−1988), õigusteaduse doktor, Salamanca ülikooli vene keele õppejõud
Rostislav von Kotzebue (1910−1993), Kotzebue perekonnajaloo autor

Kotzebue suguvõsa mõisavaldused

Eestimaa:
Haansalu (Lilienhof) (1843−1898), Jõepere (Jömper) (1849−1903), Kaarli (1849−1903), Kabala (Kappel) (1843−1903), Kernu (Kirna) (1880−1908), Kohatu (Kohhat) (1880−1908), Koppelmaa (Koppelmann) (1792−1793, pandivaldus), Oru (Orrenhof) (1881−1898), Pada (Paddas) (1843−1903), Palvere (Pallfer) (1849−1919, fideikomiss), Pargi (Parkhof) (1900ndad, poolmõis), Ravila (Meks) (1849−1919, fideikomiss), Saksi (Saximois) (1849−1903), Satsu (Satzo) (1843−1903), Saumetsa (Saumetz) (1881−1904, poolmõis), Sääsküla (Säsküll) (1883−u 1908, poolmõis), Triigi (Kau) (1832−1906), Vardi (Schwarzen) (1807−1813, pandivaldus)
Liivimaa eesti distrikt:
Vooru (Worroküll) (1800−1819, rendivaldus)
Tambovi kubermang:
Solovjova Gorka (XIX sajandil)

Vaata ka
Pilar von Pilchau

Viited

Kirjandus
Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 64-66, 337, 491.
Deutsches Geschlechterbuch. Genealogisches Handbuch Bürgerlichen Familien. Vierzehnter Band. Görlitz: Druck u. Verlag von C. A. Starke, 1908. Lk 78-79 .
Genealogisches Handbuch der baltischen Ritterschaften. Teil: Estland. Bd III. Görlitz: Verlag E. U. Starke, 1930. Lk 147-154 .
Genealogisches Handbuch des Adels. Adelslexikon. Bd VI. Limburg an der Lahn: C. A. Starke Verlag, 1987. Lk 450-451.
Genealogisches Handbuch des Adels. Gräfliche Häuser B. Bd I. Limburg an der Lahn: C. A. Starke Verlag, 1953. Lk 236-239.
Gothaisches Genealogisches Taschenbuch der Briefadeligen Häuser. Erster Jahrgang. Gotha: Justus Perthes, 1907. Lk 425 .
Gothaisches Genealogisches Taschenbuch der Briefadeligen Häuser. Dreizehnter Jahrgang. Gotha: Justus Perthes, 1919. Lk 451 .
Oyenhausen, Julius Gf v. Die Familie Kotzebue. − Vierteljahrsschrift für Heraldik, Sphragistik und Genealogie. XIII. Jahrgang. Berlin: Carl Heymanns Verlag, 1885. Lk 38-70 ja 364  .
Марченко, Т. В. Барочные коллизии судьбы: материалы Рюрика Павловича Коцебу в архиве дома русского зарубежья имени Александра Солженицына. – Ежегодник. Дома русского зарубежьяимени Александра Солженицына. 2016. Москва: Дом русского зарубежья имени Александра Солженицына, 2016. Lk  615-645 .

Välislingid
Kotzebue suguvõsa genealoogia saidil gw.geneanet.org
Kotzebue suguvõsa kodulehekülg saidil kotzebue.ch
Kotzebue suguvõsaliikmete eluloolised andmed saidil baza.vgdru.com

Aadlisuguvõsad
Eestimaa aadlisuguvõsad
Eestimaa matrikliaadel
Kotzebued